CELEX: 62010CN0225
Language: lt
Date: 2010-05-10 00:00:00
Title: Byla C-225/10: 2010 m. gegužės 10 d. Sozialgericht Nürnberg (Vokietija) pateiktas prašymas priimti prejudicinį sprendimą byloje Juan Perez Garcia, Jose Arias Neira, Fernando Barrera Castro, Jose Bernal Fernandez teisių perėmėja Dolores Verdun Espinosa prieš Familienkasse Nürnberg

14.8.2010   
            
            
               LT
            
            
               Europos Sąjungos oficialusis leidinys
            
            
               C 221/17
            
         2010 m. gegužės 10 d.Sozialgericht Nürnberg (Vokietija) pateiktas prašymas priimti prejudicinį sprendimą byloje Juan Perez Garcia, Jose Arias Neira, Fernando Barrera Castro, Jose Bernal Fernandez teisių perėmėja Dolores Verdun Espinosa prieš Familienkasse Nürnberg
   
   (Byla C-225/10)
   ()
   2010/C 221/27
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Sozialgericht Nürnberg
   
   
      Šalys pagrindinėje byloje
   
   
      Ieškovai: Juan Perez Garcia, Jose Arias Neira, Fernando Barrera Castro, Jose Bernal Fernandez teisių perėmėja Dolores Verdun Espinosa
   
      Atsakovė: Familienkasse Nürnberg
   
      Prejudiciniai klausimai
   
   
               1.
            
            
               Ar Reglamento (EEB) Nr. 1408/71 77 straipsnio 2 dalies b punkto i papunktis (1) turi būti aiškinamas taip, kad pašalpos šeimai, skirtos asmenims, kurie gauna senatvės ar invalidumo pensijas arba pensijas dėl nelaimingo atsitikimo darbe ar profesinės ligos pagal daugiau kaip vienos valstybės narės teisės aktus (vadinamieji daugiau nei vieną pensiją gaunantys asmenys arba kelias pensijas gaunantys asmenys) ir kurių teisė į pensiją grindžiama pagal buvusios darbo vietos valstybės teisės aktus (nacionalinė teisė į pensiją), neturi būti suteikiamos buvusios darbo vietos valstybėje, jeigu gyvenamosios vietos valstybėje nors ir yra numatyta panaši didesnė išmoka, tačiau ji nesuderinama su kita išmoka, kurią pasirinko atitinkamas asmuo, remdamasis galimybe pasirinkti?
            
         
               2.
            
            
               Ar Reglamento (EEB) Nr. 1408/71 78 straipsnio 2 dalies b punkto i papunktis turi būti aiškinamas taip, kad pašalpos šeimai, skirtos našlaičiams, mirus pagal darbo sutartį dirbusiam asmeniui arba savarankiškai dirbusiam asmeniui, kuriam buvo taikomi kelių valstybių narių teisės aktai ir kurio fiktyvi teisė į našlaičių pensiją grindžiama pagal buvusios darbo vietos valstybės teisės aktus (galima nacionalinė teisė į pensiją), neturi būti suteikiamos buvusios darbo vietos valstybėje, jeigu gyvenamosios vietos valstybėje nors ir yra numatyta panaši didesnė išmoka, tačiau ji nesuderinama su kita išmoka, kurią pasirinko atitinkamas asmuo, remdamasis galimybe pasirinkti?
            
         
               3.
            
            
               Ar tas pats taikoma ir Reglamento (EEB) Nr. 1408/71 77 ar 78 straipsniuose įtvirtintos išmokos atžvilgiu, kuri nors ir nustatyta vaikams gyvenamosios vietos valstybėje, tačiau šios išmokos atžvilgiu nėra jokios galimybės pasirinkti?
            
         
      (1)  1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35).